দশ মিনিটের ব্রেকে কিছুটা বিশ্রাম নিয়ে, বাথরুম থেকে কিছুটা পাতলা হয়ে এসে আবার যখন কম্পিউটারের সামনে এসে বসবেন, তখন শুরু হবে কথার খই ফোটানোর সেকশন। তাই বলে প্রত্যেক প্রশ্নে “সে এক বিরাট কাহিনী। বাসায় গেসি ভাত খাইতে। বিবি বলে, তেল নাই। বাজারে গেলাম তেল কিনতে। রাস্তায় মফিজের সাথে দেখা”- এই জাতীয় কাহিনী শোনানো যাবেনা। যেটা জানতে চাওয়া হয়েছে, সেটাই বলতে হবে। গোটা সেকশনটা ২০ মিনিটের মধ্যে শেষ হয়ে যায়, এটাই TOEFL এর সবচেয়ে সংক্ষিপ্ত সেকশন।